יובל דרור (סוציולוג)

יובל דרור (נולד ב-1971 בגבעתיים) הוא סוציולוג, חוקר, פרשן וסופר ישראלי, המסקר גם את טכנולוגיות האינטרנט והמחשבים.

דרור היה דקאן בית הספר לתקשורת במסלול האקדמי המכללה למינהל. מרצה בנושאי חדשנות, אינטליגנציה מלאכותית והשפעות הטכנולוגיה הדיגיטלית והמדיה החברתית. מגיש את הפודקאסט "עושים טכנולוגיה", ב"רשת עושים היסטוריה".

== ביוגרפיה ==
בצעירותו עבד כאיש תמיכה למשחקים במרכז לטכנולוגיה חינוכית והעביר הדרכות על מחשבים. למד לתואר ראשון ולתואר שני בסוציולוגיה באוניברסיטת תל אביב, וסיים את לימודיו בשנת 2001 לאחר שכתב עבודת גמר בנושא "קהילות בעידן הווירטואלי". בשנת 2008 קיבל תואר דוקטור מאוניברסיטת בר-אילן על עבודתו בנושא "הגבלה חברתית של טכנולוגיה: ניתוח וביקורת על פי SCOT", בהנחיית ד"ר נח עפרון.

את דרכו העיתונאית-ספרותית החל בעריכת ספרי מחשבים בהוצאת "אופוס", שם חיבר את ספרו הראשון, ספר הדרכה בשם "מי מפחד ממחשבים". בסוף שנות ה-90 מונה דרור לסגן עורך המגזין "אינטרנט וורלד", וכן שימש כעורך "עדכנט" - יומון הדואר האלקטרוני הישראלי הראשון. בשנת 2000 החל לעבוד ככתב המחשבים של העיתון "הארץ", ובהמשך הפך לעורך בתחומי המדע, הטכנולוגיה והכלכלה בעיתון. בשנת 2003 החל לכתוב טורי דעה לעמוד המאמרים של העיתון ונחשב באותה התקופה לכותב הקבוע הצעיר ביותר בתולדות העיתון שהוזמן לכתוב באופן קבוע בעמוד זה.

בשנת 2004 עזב את עיתון "הארץ", ולאחר מספר חדשים מונה לכתב טכנולוגיה בחברת החדשות של ערוץ 2 וב"ידיעות אחרונות". במקביל החל ללמד בשורה של מוסדות להשכלה גבוהה, ובכללם: בבית הספר לתקשורת של המסלול האקדמי המכללה למינהל, במחלקה לתקשורת באוניברסיטת בן-גוריון, בתוכנית ל"מדע, טכנולוגיה וחברה" באוניברסיטת בר-אילן, באוניברסיטת תל אביב ובבית הספר לתקשורת של מכללת נתניה. באוקטובר 2010 מונה לעמוד בראש המסלול לתקשורת דיגיטלית בבית הספר לתקשורת של המכללה למינהל.

לאורך השנים פרסם דרור כתבות ומאמרים רבים בעיתונות הפופולרית, וכן בכתבי עת ייעודיים ובהם "גליליאו", "אודיסאה" ו"פנים". מאז שנת 2005 הוא מפעיל בלוג פופולרי בשם "מאבד תמלילים - הגלוב", העוסק בין היתר בתקשורת, טכנולוגיה, פוליטיקה, אקדמיה וחברה. בנוסף, מאז שנת 2008 הוא משמש כמבקר תקשורת באתר "העין השביעית", ומראשית 2010 היה אורח קבוע בתוכנית "לונדון וקירשנבאום" בערוץ 10 לעיסוק בנושאי אינטרנט וטכנולוגיה. לאורך השנים דרור השמיע ביקורת על הכוח הפוליטי, הכלכלי והחברתי של חברות הטכנולוגיה הגדולות.

דרור חיבר ספרי עיון אחדים על הטכנולוגיה והשפעותיה על החברה. בשנת 2005 הוציא את ספרו "הפוליטיקה של הטכנולוגיה", הסוקר את הגישות השונות של החברה לטכנולוגיה בעבר ובהווה. בשנת 2011 יצא ספרו "עיתונות מקוונת", העוסק בסיכוייה של התקשורת המסורתית לשרוד בעידן העיתונות המקוונת, ובגורמים שהובילו לדעיכתה. בשנת 2019 פרסם את ספרו הרביעי, "קוד סמוי", העוסק בהשפעת המדיה החדשה - האלגוריתמים, פלטפורמות המדיה החברתית ושירותים דיגיטליים נוספים - על החברה, הפוליטיקה, התקשורת, המשפחה, עולם העסקים ועוד.

בספטמבר 2014 מונה לדקאן בית הספר לתקשורת במסלול האקדמי המכללה למינהל, תפקיד בו כיהן עד לספטמבר 2018. ביוני 2022 פרש מעבודה במכללה למנהל.

במרץ 2018 החל להגיש את הפודקאסט "עושים טכנולוגיה" מבית רשת עושים היסטוריה.

בשנים 2019 וב-2020 הוא זכה בתואר "פודקאסט השנה" בתחום הטכנולוגיה בתחרות השנתית שמארגן אתר גיקטיים.

בשנת 2020 החל להגיש את "הדבר הבא" פודקאסט ממותג עבור IBM, את "נקודה IL" פודקאסט ממותג עבור איגוד האינטרנט הישראלי. בשנת 2021 החל להגיש את "צורכים חדשנות" פודקאסט ממותג עבור שופרסל ואת "פורצים דרך"<ref></ref> עבור חברת סיילספורס. בשנת 2022 החל להגיש את "אינטליגנציה מלאכותית"<ref></ref>, פודקאסט ממותג עבור אינטל ואת "המימד הדיגיטלי"<ref></ref>, פודקאסט ממותג עבור דלויט.

בראשית 2023 החל לפרסם טור חודשי תחת השם "עידן הבינה" במגזין TheMarker. 

במאי 2024 השיק פודקסט עצמאי בשם "סערה מושלמת"<ref></ref> שבודק מה קורה כאשר רעיונות הופכים לאובססיה תרבותית.

=== חיים אישיים ===
דרור נשוי ואב לשלוש בנות.

==ספריו==
*מי מפחד ממחשבים? ספר חובה למשתמש המתחיל, אופוס, תל אביב, 1998
*הפוליטיקה של הטכנולוגיה, הוצאת מפה, 2005
*עיתונות מקוונת, האוניברסיטה הפתוחה, רעננה, 2011
*קוד סמוי, הוצאת דביר, 2019

עריכה מדעית והקדמה:
*ג'ון בטל, החיפוש: כיצד גוגל ומתחרותיה שינו את פני התרבות וכתבו מחדש את חוקי עולם העסקים, תרגום מאנגלית: יהב זוהר; הוצאת עברית, ירושלים, 2006

== קישורים חיצוניים ==

*"[http://www.popup.co.il/ מאבד תמלילים]", הבלוג של יובל דרור
*"[https://www.osimhistoria.com/osim-tech עושים טכנולוגיה]", הפודקאסט של יובל דרור
*[http://www.youtube.com/user/yuvald ערוץ היוטיוב של יובל דרור]
*[http://www.martzim.co.il/מרצים/מדע-ועתידנות/יובל-דרור-ד-ר.html יובל דרור], באתר מרצים
*
*
*"ספר, ספר תרדוף" תוכנית מיוחדת בהנחיית יובל דרור על ספרים וטכנולוגיה (13 ביוני 2012). [https://www.popup.co.il/file/YuvalDrorGLZ.mp3 להאזנה].
* [https://www.youtube.com/watch?v=oIL_MxygnvA#t=181 יובל דרור על אסטרטגיית ההסברה] במבצע עמוד ענן, ערוץ הטלוויזיה [http://www.euronews.com EuroNews], נובמבר 2012 <small><small>(התחלה 3:01)</small></small>
*
* 
*
*משה אלחנתי, "[https://www.popup.co.il/file/HC1.pdf צרות בגן עדן הדיגיטלי]", "הארץ", 25 באפריל 2019

ממאמריו:
*
* 
*[https://www.colman.ac.il/sites/default/files/yoval_academy_and_tinder.pdf למה הסטודנטים שונאים את הלימודים ואיך זה קשור לטינדר,] "הארץ", 13 במאי 2016
*[http://www.popup.co.il/file/Hell.pdf הגיהנום הוא ביג דאטה], "הארץ", 6 בינואר 2017
*האוניברסיטה המשודרת: המדען העירום, גלי צה"ל, 11 ביוני 2018. להאזנה: [http://www.popup.co.il/file/books1.mp3 חלק א'].
*האוניברסיטה המשודרת: המדען העירום, גלי צה"ל, 18 ביוני 2018. להאזנה: [http://www.popup.co.il/file/books2.mp3 חלק ב'].
*
*
* 
* 

==הערות שוליים==

קטגוריה:סוציולוגים ישראלים
קטגוריה:חוקרי אינטרנט ישראלים
קטגוריה:בלוגרים ישראלים
קטגוריה:בעלי טור ישראלים
קטגוריה:פרשנים ישראלים
קטגוריה:מחברי ספרי לימוד ישראלים
קטגוריה:מחברי ספרי עיון ישראלים
קטגוריה:אנשי טלוויזיה ישראלים
קטגוריה:מבקרים ישראלים
קטגוריה:מגישי פודקאסטים ישראלים
קטגוריה:סגל הארץ
קטגוריה:סגל ידיעות אחרונות
קטגוריה:סגל חברת החדשות
קטגוריה:בוגרי אוניברסיטת תל אביב
קטגוריה:בעלי תואר דוקטור מאוניברסיטת בר-אילן
קטגוריה:סגל המסלול האקדמי המכללה למינהל
קטגוריה:לונדון את קירשנבאום
קטגוריה:סגל עושים היסטוריה
קטגוריה:מבקרי התקשורת בישראל
קטגוריה:ישראלים שנולדו ב-1971